Proklamasi karya kgung warisan budaya lésan lan ora wujud barang (basa Inggris: "Proclamation Masterpieces of the Oral and Intangible Heritage of Humanity") diayahi déning Direktur Jenderal UNESCO wiwit taun 2001 kanggo ngundhakaké kasadharan ngenani warisan budaya non barang, lan nyurung masarakat saenggon supaya mèlu nglestarèkaké warisan budaya sarta tokoh-tokoh lokal sing miyara wangun-wangun èksprèsi budaya mau. Sawetara wujud warisan budaya non barang saka saindenging donya layak karan "Karya Agung" kanggo nuduhaké aji unsur-unsur non barang saka budaya mau, sarta kanggo nglibataké komitmen saka nagara-nagara kanggo promosi lan ngayomi Karya Agung mau. Nganti taun 2005, pangumuman tambahan Karya Agung Budaya Lisan lan ora wujud barang Warisan Manungsa dilakoni rong taun sapisan.